Riane Eisler

Riane Tennenhaus Eisler (alizaliwa Vienna, Austria, 22 Julai 1931) ni msomi na mwandishi wa Marekani. Ameandika vitabu 13, kikiwemo The Chalice and the Blade (1987), ambapo alianzisha maneno “ushirikiano” na “utawala.” 

Akiwa mtoto, familia yake ilikimbia Wanazi na kwenda Kuba, kisha walihamia Marekani. Alichukua shahada ya sosholojia na sheria katika Chuo Kikuu cha California akawa wakili, mwanasayansi wa mifumo na mwandishi. 

Eisler anaamini jamii mbili kuu zipo: zile zinazojengwa kwa ushirikiano (amani, usawa, kujali mazingira na jinsia) na zile za utawala (ubaguzi, vita, uharibifu wa mazingira). Anaonyesha kuwa zama za binadamu zilijengwa zaidi kwa ushirikiano, lakini baada ya miaka 5,000–10,000  jamii nyingi zilibadilika na kuanza kufuata mfumo wa utawala.

Kazi zake zimechapishwa na kuhojiwa zaidi ya mara 500 kwenye majarida mbalimbali ya kitaaluma na kimataifa. Amefanya tafiti zikihusisha historia, sayansi ya jamii, biolojia na hata neurosayansi kuonyesha uhusiano wa familia, jinsia, uchumi na hadithi katika kujenga jamii.

Kwa ujumla, Eisler anahimiza ulimwengu uelekee kwenye jamii zenye usawa, amani na uendelevu badala ya zile zinazotawaliwa na ubaguzi na vurugu.

 Marejeo 

Jamii:Waliozaliwa 1931
Jamii:waandishi wa Marekani
Jamii:Feminism and Folklore 2025 in Tanzania